Súradnice: 48°56′56″S 19°25′01″V﻿ / ﻿48,9488°S 19,4169°V﻿ / 48.9488; 19.4169

**Prievalský potok** je potok v strednej časti regiónu Liptov, na juhozápadnom okraji územia obce Partizánska Ľupča v okrese Liptovský Mikuláš v Žilinskom kraji. Je ľavostranným prítokom Ľupčianky v povodí Váhu; má dĺžku 3,3 km. Je vodným tokom IV. rádu. Hydrologické poradie (číslo povodia): 4-21-02-12284. Geomorfologická kategorizácia: geomorfologický celok Nízke Tatry, geomorfologický podcelok Ďumbierske Tatry.

Prameň
------

Pramení v nadmorskej výške 1 245 m n. m. v lesnom extraviláne na severnom svahu Latiborskej hole s nadmorskou výškou 1 648 m n. m. ktorá leží priamo v hlavnom hrebeni Nízkych Tatier, na južnom okraji obce Partizánska Ľupča v okrese Liptovský Mikuláš, v geomorfologickom podcelku Ďumbierske Tatry.

Opis toku
---------

Tečie severným smerom lesným extravilánom, ľavým brehom obmýva les *Prievalec*, v nadmorskej výške 1 056 m n. m. priberá ľavostranný bezmenný prítok, pravým brehom obmýva zalesnený vrch *Latiborská* s nadmorskou výškou 1 208 m n. m. v nadmorskej výške 982 m n. m. sa križuje s vedením vysokého napätia, veľkým oblúkom mení smer na východ a obteká vrch *Latiborská*, ľavým brehom obteká les *Nad pílou*, záverečných 200 m toku sa stáča na sever a v nadmorskej výške 902 m n. m. ústi do Ľupčianky ako jej ľavostranný prítok. Ľupčianka ďalej ústi do Váhu. *Prievalský potok* má jeden prítok.

*Prievalský potok* pramení, preteká a ústi na území lesného extravilánu obce Partizánska Ľupča v okrese Liptovský Mikuláš v Žilinskom kraji, v geomorfologickom celku Nízke Tatry, v geomorfologickom podcelku Ďumbierske Tatry.

Pôvod názvu
-----------

Názov vodného toku *Prievalský potok* má pôvod v názve sedla *Prievalec* s nadmorskou výškou 1 102 m n. m. na území obce Partizánska Ľupča, ktoré je vzdialené od horného toku *Prievalského potoka* 1 km na západ. Z toponyma *Prievalec* rozšírením o formant *-ský*, a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Prievalský potok* ako súčasť veľmi početnej skupiny názvov v slovenskej toponymii, najmä hydronymii. Názov sedla *Prievalec* bol bez zmeny prenesený i na les medzi sedlom *Prievalec* a vodným tokom *Prievalský potok*.

Názov sedla *Prievalec* má pôvod v charakteristickom výskyte topografického objektu *prieval* resp. jeho zdrobneniny *prievalec* vo význame *menší topografický objekt, cez ktorý vedie cesta, menšie sedlo, menší hrebeň, menší kopec, cez ktorý vedie cesta* v pomenúvanom priestore. Cez sedlo *Prievalec* i dnes vedie dôležitá cesta z Liptovskej Lúžnej do Partizánskej Ľupče. Motivácia pomenovania sa zo súčasnej slovenčiny postupne vytráca, lebo apelatívum *prieval, prievalec* ako topografický termín ustupuje na okraj jej slovnej zásoby.

Hydronymum *Prievalský potok* bolo štandardizované v roku 2008.

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  (cit. 2021-12-19).
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava : Štátny geologický ústav Dionýza Štúra, 2011. Dostupné on-line na  [cit. 2021-12-20]
3. ↑  Priebeh vodného toku Prievalský potok v Základnej báze údajov geografického informačného systému ZB GIS. Dostupné on-line na  [cit. 2021-12-20].
4. ↑  Geografické názvy okresu Liptovský Mikuláš A12. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-170/1989 z 27.6.1989. 126 s. S. 64, 65, 66, 105, 108,113. ISBN 80-85164-98-1.
5. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 9, 64, 65. 079-902-87.
6. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 142.
7. ↑  Rozhodnutie Úradu geodézie, kartografie a katastra Slovenskej republiky č. P-2165/2008 zo dňa 8.4.2008 o štandardizácii názvov nesídelných geografických objektov. Príloha č. 1. Spravodajca ÚGKK SR, 2008, ročník 40, čiastka 1, s. 4. Dostupné online na  [cit. 2021-12-20]

| * z
* d
* u
Vodné toky v povodí **Váhu** (od výtoku z Liptovskej Mary po sútok s Oravou) |
| --- |
| Vodné toky | 
* Besná
* Bežanský potok
* Biela
* Biely breh
* Budkovica
* Bukovec
* Bystrý potok
* Čutkov potok
* Holubí potok
* Hrabovský potok
* Choča
* Chočský potok
* Ivachnovský potok
* Kalamenianka
* Kamenný potok
* Kľačianka
* Komjatná
* Komornícky potok
* Likavka
* Liskovský potok
* Lúčny potok
* Ludrovčanka
* Ľanový potok
* Ľubeľský potok
* **Ľubochnianka**
* **Ľupčianka**
* Malatínka
* **Orava**
* **Revúca**
* Sliačanka
* **Štiavničanka**
* **Teplianka**
* Turík
* Vrchhorský potok
* Vyšnosliačsky potok
* Zúbra
* Žimerov potok

 |
| Vodné plochy | 
* Vodná nádrž Bešeňová
* Vodná nádrž Hrabovo

 |

| * z
* d
* u
Vodné toky v povodí **Ľupčianky** |
| --- |
| *Ľupčianka* → *Váh* → *Dunaj* |
| Balné · Jama · Kapustisko · Klinček · Krámecký potok · **Ľupčianka** · Magurka · Malá Oružná · Malé Železné · Malý Lovnáč · Močidlo · Na Legatovú · Prieval · Prievalský potok · Ryšianka · Salatínsky potok · Tlstý potok · Veľké Železné · Veľký Oružný potok · Viedenka · Všivavá |